**PEDAGOGICKÁ FAKULTA UMB**

Ružová ul. č. 13, 974 11 Banská Bystrica, P. O. Box 43,

[http://www.pdf.umb.sk](http://www.pdf.umb.sk/)

Kontakty na študijné oddelenie:

romana.duchlanska[@umb.sk](mailto:andrea.husenicova@umb.sk)  048/4464267

[ivona.bajsova@umb.sk](mailto:ivona.bajsova@umb.sk)  048/4464248

[jana.korcokova@umb.sk](mailto:jana.korcokova@umb.sk)  048/4464264

**Termín podania prihlášky na VŠ:**

do 31. marca 2020 – pre 1., 2. a 3. stupeň VŠ

**Na základe rozhodnutia vedenia fakulty môže byť vyhlásená 2. etapa na podávanie prihlášok pre jednotlivé študijné programy bakalárskeho a magisterského štúdia.**

**Termín konania prijímacej skúšky:**

6. – 9. apríla 2020 – praktická – talentová časť – 1. stupeň štúdia

8. – 12. júna 2020 – písomná časť – 1. a 2. stupeň štúdia

1. – 2. júla 2020 – 3. stupeň štúdia

**2. kolo prijímacej skúšky vo vybraných ŠP:**  22. – 23. júl 2020

**Deň otvorených dverí:**

november 2019 v Týždni vedy

február 2020 – termín bude upresnený na webovej stránke fakulty a UMB

**Poplatok za prijímacie konanie:**

35,- € – papierová forma prihlášky pre všetky stupne v dennej a externej forme štúdia,

32,- € – elektronická forma podania prihlášky pre denné aj externé štúdium.

Uchádzač, ktorý si zaregistruje prihlášku aj v elektronickom systéme PF UMB:   
<https://e-prihlaska.umb.sk/ais/start.do>, musí zaslať prihlášku aj v písomnej forme na adresu: Pedagogická fakulta UMB, Ružová 13, 974 11 Banská Bystrica.

**Fakturačné údaje (zverejnené aj na stránke** [**www.platby.umb.sk**](http://www.platby.umb.sk/)**):**

**1. Úhrada poplatku z krajín EÚ:**

Názov účtu: Univerzita Mateja Bela v Banskej Bystrici

Názov a adresa banky: **Štátna pokladnica, Radlinského 32, 810 05 Bratislava 15**

Číslo účtu / IBAN: **SK75 8180 0000 0070 0009 5590**

SWIFT / BIC: **SPSRSKBA**

VS (variabilný symbol): **7031** (pre uchádzačov o bakalárske štúdium)

**7032** (pre uchádzačov o magisterské štúdium)

**7033** (pre uchádzačov o doktorandské štúdium)

KS (konštantný symbol): **0308 – bezhotovostné platby**

ŠS (špecifický symbol): **rodné číslo** (u uchádzačov zo SR)

**dátum narodenia v tvare DDMMRR** (u zahraničných uchádzačov)

Správa pre príjemcu: **meno a priezvisko uchádzača**

**2. Úhrada poplatku cez sprostredkujúcu banku z tretích krajín:**

Názov účtu: Univerzita Mateja Bela v Banskej Bystrici

Názov a adresa banky: **Všeobecná úverová banka, a. s., Mlynské Nivy 1,**

**829 90 Bratislava**

Číslo účtu / IBAN: **SK75 8180 0000 0070 0009 5590**

SWIFT / BIC: **SUBASKBXXXX**

VS (variabilný symbol): **7031** (pre uchádzačov o bakalárske štúdium)

**7032** (pre uchádzačov o magisterské štúdium)

**7033** (pre uchádzačov o doktorandské štúdium)

KS (konštantný symbol): **0308 – bezhotovostné platby**

ŠS (špecifický symbol): **rodné číslo** (u uchádzačov zo SR)

**dátum narodenia v tvare DDMMRR** (u zahraničných uchádzačov)

Správa pre príjemcu: **meno a priezvisko uchádzača**

**Platba poštovou poukážkou sa neakceptuje z dôvodu nemožnosti identifikácie platiteľa v informačnom systéme univerzity.**

**Fakulta v AR 2020/2021 ponúka nasledovné akreditované študijné programy**

|  |  |  |  |  |  |  |
| --- | --- | --- | --- | --- | --- | --- |
|  |  | | | |  |  |
| **1. a 2. stupeň štúdia** | |  |  |  |  |  |
| Fakulta | **Študijný program** | **Forma štúdia** | **Stupeň štúdia** | **Dĺžka štúdia** | **Miesto štúdia** | **Plán prijatia 2020/2021** |
| PF UMB | andragogika | D | Bc. | 3 | Banská Bystrica | 15 |
| PF UMB | pedagogika - vychovávateľstvo | D | Bc. | 3 | Banská Bystrica | 20 |
| PF UMB | sociálna práca | D | Bc. | 3 | Banská Bystrica | 30 |
| PF UMB | ekonomika a manažment sociálnej práce | D | Bc. | 3 | Banská Bystrica | 15 |
| PF UMB | psychológia | D | Bc. | 3 | Banská Bystrica | 50 |
| PF UMB | evanjelikálna teológia a misia | D | Bc. | 3 | Banská Bystrica | 20 |
| PF UMB | predškolská a elementárna pedagogika | D | Bc. | 3 | Banská Bystrica | 100 |
| PF UMB | učiteľstvo výtvarného umenia - jednopredmetové | D | Bc. | 3 | Banská Bystrica | 15 |
| PF UMB | učiteľstvo psychológie a učiteľstvo etickej výchovy | D | Bc. | 3 | Banská Bystrica | 12 |
| PF UMB | učiteľstvo hudobného umenia a školské hudobné súbory | D | Bc. | 3 | Banská Bystrica | 10 |
| PF UMB | učiteľstvo pedagogiky a učiteľstvo psychológie | D | Bc. | 3 | Banská Bystrica | 5 |
| PF UMB | učiteľstvo psychológie a učiteľstvo hudobného umenia | D | Bc. | 3 | Banská Bystrica | 2 |
| PF UMB | učiteľstvo pedagogiky a učiteľstvo hudobného umenia | D | Bc. | 3 | Banská Bystrica | 2 |
| PF UMB | učiteľstvo pedagogiky a učiteľstvo etickej výchovy | D | Bc. | 3 | Banská Bystrica | 5 |
| PF UMB | učiteľstvo etickej výchovy a učiteľstvo hudobného umenia | D | Bc. | 3 | Banská Bystrica | 5 |
| PF UMB | učiteľstvo výtvarného umenia a učiteľstvo anglického jazyka a literatúry (\*) | D | Bc. | 3 | Banská Bystrica | 5 |
| PF UMB | učiteľstvo psychológie a učiteľstvo slovenského jazyka a literatúry (\*) | D | Bc. | 3 | Banská Bystrica | 5 |
| PF UMB | učiteľstvo psychológie a učiteľstvo anglického jazyka a literatúry (\*) | D | Bc. | 3 | Banská Bystrica | 5 |
| PF UMB | učiteľstvo etickej výchovy a učiteľstvo slovenského jazyka a literatúry (\*) | D | Bc. | 3 | Banská Bystrica | 10 |
| PF UMB | učiteľstvo psychológie a učiteľstvo telesnej výchovy (\*) | D | Bc. | 3 | Banská Bystrica | 5 |
| PF UMB | učiteľstvo psychológie a učiteľstvo histórie (\*) | D | Bc. | 3 | Banská Bystrica | 5 |
| PF UMB | učiteľstvo pedagogiky a učiteľstvo anglického jazyka a literatúry (\*) | D | Bc. | 3 | Banská Bystrica | 5 |
| PF UMB | učiteľstvo pedagogiky a učiteľstvo nemeckého jazyka a literatúry (\*) | D | Bc. | 3 | Banská Bystrica | 5 |
| PF UMB | učiteľstvo etickej výchovy a učiteľstvo anglického jazyka a literatúry (\*) | D | Bc. | 3 | Banská Bystrica | 5 |
| PF UMB | učiteľstvo pedagogiky a učiteľstvo telesnej výchovy (\*) | D | Bc. | 3 | Banská Bystrica | 5 |
| PF UMB | učiteľstvo hudobného umenia a učiteľstvo telesnej výchovy (\*) | D | Bc. | 3 | Banská Bystrica | 5 |
| **Spolu Bc. denné** | | | | | | **366** |
| PF UMB | andragogika | E | Bc. | 4 | Banská Bystrica | 15 |
| PF UMB | pedagogika - vychovávateľstvo | E | Bc. | 4 | Banská Bystrica | 15 |
| PF UMB | sociálna práca | E | Bc. | 4 | Banská Bystrica | 15 |
| PF UMB | ekonomika a manažment sociálnej práce | E | Bc. | 4 | Banská Bystrica | 15 |
| PF UMB | predškolská a elementárna pedagogika | E | Bc. | 4 | Banská Bystrica | 30 |
| PF UMB | učiteľstvo hudobného umenia a školské hudobné súbory | E | Bc. | 4 | Banská Bystrica | 5 |
| **Spolu Bc. externé** | | | | | | **95** |
| PF UMB | andragogika | D | Mgr. | 2 | Banská Bystrica | 15 |
| PF UMB | sociálna pedagogika | D | Mgr. | 2 | Banská Bystrica | 15 |
| PF UMB | sociálna práca | D | Mgr. | 2 | Banská Bystrica | 15 |
| PF UMB | psychológia | D | Mgr. | 2 | Banská Bystrica | 15 |
| PF UMB | učiteľstvo pre primárne vzdelávanie | D | Mgr. | 2 | Banská Bystrica | 40 |
| PF UMB | predškolská pedagogika | D | Mgr. | 2 | Banská Bystrica | 20 |
| PF UMB | evanjelikálna teológia | D | Mgr. | 2 | Banská Bystrica | 15 |
| PF UMB | učiteľstvo hudobného umenia a školské hudobné súbory | D | Mgr. | 2 | Banská Bystrica | 10 |
| PF UMB | učiteľstvo pedagogiky a učiteľstvo psychológie | D | Mgr. | 2 | Banská Bystrica | 5 |
| PF UMB | učiteľstvo pedagogiky a učiteľstvo hudobného umenia | D | Mgr. | 2 | Banská Bystrica | 5 |
| PF UMB | učiteľstvo hudobného umenia a učiteľstvo psychológie | D | Mgr. | 2 | Banská Bystrica | 2 |
| PF UMB | učiteľstvo etickej výchovy a učiteľstvo psychológie | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo výtvarného umenia | D | Mgr. | 2 | Banská Bystrica | 2 |
| PF UMB | učiteľstvo etickej výchovy a učiteľstvo výtvarného umenia | D | Mgr. | 2 | Banská Bystrica | 5 |
| PF UMB | učiteľstvo výtvarného umenia | D | Mgr. | 2 | Banská Bystrica | 10 |
| PF UMB | učiteľstvo výtvarného umenia a učiteľstvo anglického jazyka a literatúry (\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo slovenského jazyka a literatúry (\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo telesnej výchovy (\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo histórie (\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo anglického jazyka a literatúry (\*) | D | Mgr. | 2 | Banská Bystrica | 5 |
| PF UMB | učiteľstvo etickej výchovy a učiteľstvo slovenského jazyka a literatúry (\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo geografia (\*\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo informatika (\*\*) | D | Mgr. | 2 | Banská Bystrica | 5 |
| PF UMB | učiteľstvo výtvarného umenia a učiteľstvo matematiky (\*\*) | D | Mgr. | 2 | Banská Bystrica | 5 |
| PF UMB | učiteľstvo psychológie a učiteľstvo biológie (\*\*) | D | Mgr. | 2 | Banská Bystrica | 5 |
| **Spolu Mgr. denné** | | | | | | **229** |
| PF UMB | andragogika | E | Mgr. | 3 | Banská Bystrica | 15 |
| PF UMB | sociálna pedagogika | E | Mgr. | 3 | Banská Bystrica | 15 |
| PF UMB | sociálna práca | E | Mgr. | 3 | Banská Bystrica | 10 |
| PF UMB | učiteľstvo pre primárne vzdelávanie | E | Mgr. | 3 | Banská Bystrica | 20 |
| PF UMB | predškolská pedagogika | E | Mgr. | 3 | Banská Bystrica | 20 |
| PF UMB | učiteľstvo hudobného umenia a školské hudobné súbory | E | Mgr. | 3 | Banská Bystrica | 5 |
| **Spolu Mgr. externé** | | | | | | **85** |
| **Spolu** | | | | | | **775** |
| **Poznámky:** | | | | |  |  |
| (\*) Medzifakultné štúdium s Filozofickou fakultou UMB | | | | |  |  |
| (\*\*) Medzifakultné štúdium s Fakultou prírodných vied UMB | | | | |  |  |
| (\*\*\*) medziodborový študijný program s Ekonomickou fakultou UMB | |  |  |  |  |  |
|  |  |  |  |  |  |  |
| **3. stupeň štúdia** | |  |  |  |  |  |
| **Fakulta** | **Študijný program** | **Forma štúdia** | **Stupeň štúdia** | **Dĺžka štúdia** | **Miesto štúdia** | |  |
| PF | andragogika | D | PhD. | 3 | Banská Bystrica | |  |
| PF | andragogika | E | PhD. | 4 | Banská Bystrica | |  |
| PF | pedagogika | D | PhD. | 3 | Banská Bystrica | |  |
| PF | pedagogika | E | PhD. | 4 | Banská Bystrica | |  |
| PF | predškolská a elementárna pedagogika | D | PhD. | 3 | Banská Bystrica | |  |
| PF | predškolská a elementárna pedagogika | E | PhD. | 4 | Banská Bystrica | |  |
| PF | teológia | D | PhD. | 3 | Banská Bystrica | |  |
| PF | teológia | E | PhD. | 4 | Banská Bystrica | |  |
| PF | sociálna práca | D | PhD. | 3 | Banská Bystrica | |  |
| PF | sociálna práca | E | PhD. | 4 | Banská Bystrica | |  |
|  |  |  |  |  |  |  |

**PRIJÍMACIE KONANIE**

**Všeobecné informácie o prijímacom konaní**

Podmienkou účasti na prijímacom konaní je ukončené vzdelanie nižšieho stupňa: na bakalárske študijné programy – stredoškolské s maturitou, na magisterské študijné programy – bakalársky stupeň VŠ vzdelania so štátnou skúškou.

V programoch, v ktorých sa koná talentová skúška, je jej úspešné vykonanie podmienkou postupu do písomnej časti prijímacích skúšok. O úspešnosti v prvom kole rozhodne dekan na základe odporúčania komisie pre prijímacie skúšky. Talentové skúšky pre uchádzačov o štúdium učiteľstva výtvarného umenia a hudobného umenia budú formou praktických skúšok.

Obsah prijímacích skúšok v oboch kolách je pri jednotlivých odboroch (vrátane rozsahu talentových skúšok) spresnený v tézach, ktoré dostane každý uchádzač o štúdium a budú zverejnené na [www.pdf.umb.sk](http://www.pdf.umb.sk/).

Na bakalársky študijný program predškolská a elementárna pedagogika sa talentové prijímacie skúšky nekonajú.

V prípade medzifakultných učiteľských študijných programov podmienky prijatia pre časť štúdia, ktorú nerealizuje PF UMB, formuluje a zverejňuje príslušná fakulta.

Ak sa uchádzač chce prihlásiť na viac študijných odborov, resp. študijných programov na Pedagogickej fakulte, musí si podať samostatnú prihlášku na každý študijný program zvlášť a zaplatiť poplatok za každú prihlášku.

Na ten istý študijný odbor a študijný program sa uchádzač nemôže prihlásiť súčasne na denné aj externé štúdium.

Prihlášky musia obsahovať všetky prílohy uvedené v pokynoch na prihláške na str. 3 a potvrdenie o úhrade poplatku. Poplatok sa nevracia. Neúplné prihlášky budú vrátené. Presuny prihlášok v rámci študijných odborov a študijných programov nie sú po 31. marci 2020 možné. O  náhradných alebo dodatočných termínoch prijímacích skúšok rozhoduje dekan na základe aktuálnej situácie.

**Bakalárske študijné programy**

Doklady o úspešnom absolvovaní maturitnej skúšky pre prijatie na bakalárske študijné programy je potrebné doručiť na študijné oddelenie PF UMB bezprostredne po jej vykonaní. O prijatí rozhoduje výsledok prijímacej skúšky.

**Magisterské študijné programy**

Doklady o úspešnom absolvovaní bakalárskeho štúdia, vrátane výpisu o váženom študijnom priemere dosiahnutom počas bakalárskeho štúdia (potvrdené študijným oddelením fakulty, kde uchádzač Bc. štúdium absolvoval), je potrebné doručiť na študijné oddelenie PF UMB. O prijatí rozhoduje vážený študijný priemer dosiahnutý v Bc. štúdiu prislúchajúceho ŠP.

* Zásady konania prijímacích skúšok sa vzťahujú na denné i externé štúdium. Dekan PF UMB má právo na základe aktuálneho stavu v počtoch uchádzačov na príslušný program rozhodnúť o nekonaní prijímacích skúšok alebo ich niektorej časti.
* Dekan PF UMB má právo na základe aktuálneho stavu (zväčša podľa počtu prihlásených) rozhodnúť o nerealizovaní študijného programu v danom akademickom roku.
* Základnou podmienkou prijatia na štúdium je úspešné vykonanie prijímacích skúšok, ak nerozhodol dekan inak.
* V prípade nižšieho počtu uchádzačov ako je plánovaný počet prijatých študentov, môže dekan fakulty rozhodnúť o odpustení prijímacej skúšky.
* V prípade vyššieho počtu uchádzačov ako je plánovaný počet prijatých študentov pri nekonaní prijímacích pohovorov, bude v Bc. štúdiu kritériom na prijatie študijný priemer strednej školy (so zohľadnením výsledkov maturitnej skúšky) a v Mgr. štúdiu vážený študijný priemer z Bc. štúdia (so zohľadnením výsledkov zo štátnej bakalárskej skúšky).
* Do 30 dní po ukončení prijímacích skúšok dostanú uchádzači oznámenie o prijatí alebo neprijatí na štúdium. V súlade so Štatútom PF UMB sa uchádzači môžu odvolať proti rozhodnutiu dekana o neprijatí na štúdium do 8 dní od doručenia oznámenia.
* V osobitných prípadoch môže byť rozhodnutie o prijatí podmienečné, ktoré po doplnení definovanej podmienky nadobudne platnosť v určenom termíne.
* Pri prijímaní zahraničných študentov sa postupuje ako u študentov zo SR a dekan fakulty vychádza z odporúčaní MŠVVaŠ SR, resp. postupuje individuálne v súlade so zákonom o vysokých školách.
* O náhradných alebo dodatočných termínoch prijímacích skúšok rozhoduje dekan na základe aktuálnej situácie.

Uchádzači o štúdium, ktorí absolvovali predchádzajúci stupeň vzdelania v zahraničí, sú povinní podľa Zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov predložiť uznanie dokladu o vzdelaní získanom mimo územia Slovenskej republiky. Rozhodnutie o uznaní dokladov o vzdelaní je povinný prijatý uchádzač o štúdium predložiť najneskôr v deň zápisu na štúdium.

Obsah a kritériá prijímacích skúšok sú rovnaké pre denné aj externé formy štúdia na PF UMB. Každoročne sa aktualizujú a schvaľujú v AS PF UMB. Zverejňujú sa na webovej stránke fakulty.

**Podmienky prijatia na 1. a 2. stupeň štúdia**

**Andragogika (Bc.).** Predpokladom prijatia na štúdium je úspešné absolvovanie maturitných skúšok a vykonanie prijímacích skúšok. Obsah prijímacích skúšok stanovuje Katedra andragogiky PF UMB s garantom štúdia. Kritériá na prijatie sú schválené vedením fakulty. Poriadok prijímacieho konania a požiadavky na prijatie sú schvaľované orgánmi fakulty, univerzity – každoročne sa aktualizujú a dopĺňajú. Absolvovaním prijímacej skúšky uchádzač preukazuje: stanovenú kvalitu vedomostí z oblasti pedagogiky, sociológie, filozofie, náuky o spoločnosti v rozsahu stredoškolského učiva, stanovenú kvalitu prehľadu o edukačnej realite a aktuálnych problémoch výchovy a vzdelávania dospelých v Slovenskej republike.

**Andragogika (Mgr.).** Úspešné ukončenie bakalárskeho štúdia v študijnom programe andragogika alebo v príbuzných študijných odboroch (pedagogika, sociálna práca, psychológia, sociológia, kulturológia a iné) a vykonanie prijímacích skúšok. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Pedagogika – vychovávateľstvo (Bc.)**. Vedomosti z pedagogiky a psychológie v rozsahu stredoškolského učiva, všeobecný prehľad o aktuálnych otázkach spoločenského a kultúrneho diania na Slovensku. Obsah prijímacích skúšok stanovuje katedra s garantom štúdia.Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Sociálna pedagogika (Mgr.).** Predpokladom prijatia na štúdium je úspešné ukončenie bakalárskeho štúdia v študijných programoch pedagogika, sociálna pedagogika, sociálna práca (resp. sociálno-misijná práca), v študijnom odbore učiteľstvo akademických predmetov, učiteľstvo praktickej prípravy, v študijných programoch: pedagogika – vychovávateľstvo, sociálna pedagogika, andragogika, špeciálna pedagogika, sociológia a iné príbuzné odbory a vykonanie prijímacích skúšok. Prijímacie skúšky vychádzajú z problémov sociálnej pedagogiky, sociálnej patológie, pedagogiky, pedagogiky voľného času a príslušných legislatívnych noriem. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Predškolská a elementárna pedagogika (Bc.).** Základnou podmienkou prijatia na štúdium je získanie úplného stredného vzdelania ukončeného maturitnou skúškou. Prijatí budú uchádzači, ktorí splnia definované kritériá v týchto oblastiach: (1) výsledok písomného testu, v rámci ktorého sa zisťujú intelektové schopnosti uchádzača, ako i jeho všeobecný vedomostný rozhľad; (2) priemer známok z koncoročného hodnotenia za 1. – 3. ročník SŠ v predmetoch slovenský jazyk a literatúra, matematika a cudzí jazyk; (3) výsledky maturitných skúšok. Ďalej budú zohľadnené aktivity uchádzača, ktoré musia byť doložené certifikátmi, vysvedčeniami, diplomami, prípadne potvrdeniami z organizácie, kde bola aktivita vykonávaná. Hodnotené budú tieto aktivity: základná umelecká škola, stredoškolská odborná činnosť (SOČ), účasť na súťažiach v umeleckých, športových, tvorivých a iných činnostiach, dobrovoľnícka činnosť v oblasti práce s deťmi predškolského a mladšieho školského veku, študijný pobyt v zahraničí. Na základe aktuálneho počtu uchádzačov môže dekan fakulty rozhodnúť o odpustení prijímacích skúšok alebo redukcii kritérií. Bližšie informácie o váhe jednotlivých kritérií budú zverejnené na webovej stránke PF UMB (www.pdf.umb.sk) najneskôr v máji 2020.

**Predškolská pedagogika (Mgr**.)**.** Podmienkou prijatia je ukončenie bakalárskeho štúdia štátnou skúškou v študijnom programe predškolská a elementárna pedagogika. Cieľom prijímacej skúšky je overenie vedomostí uchádzača z jadra odboru, ktorý tvorí obsah povinných predmetov bakalárskeho štúdia. V prípade, že dekan rozhodne o nekonaní prijímacích skúšok, budú prijatí najúspešnejší uchádzači bakalárskeho štúdia. Poradie prijatých uchádzačov sa zostavuje na základe váženého študijného priemeru dosiahnutých študijných výsledkov. Do priemeru sa započítavajú aj výsledky štátnej skúšky z bakalárskeho štúdia. Na základe aktuálneho počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo pre primárne vzdelávanie (Mgr**.)**.** Podmienkou prijatia je ukončenie bakalárskeho štúdia štátnou skúškou v študijnom programe predškolská a elementárna pedagogika. Cieľom prijímacej skúšky je overenie vedomostí uchádzača z jadra odboru, ktorý tvorí obsah povinných predmetov bakalárskeho štúdia. V prípade, že dekan rozhodne o nekonaní prijímacích skúšok, budú prijatí najúspešnejší uchádzači bakalárskeho štúdia. Poradie prijatých uchádzačov sa zostavuje na základe váženého študijného priemeru dosiahnutých študijných výsledkov. Do priemeru sa započítavajú aj výsledky štátnej skúšky z bakalárskeho štúdia. Na základe aktuálneho počtu uchádzačov môže dekan fakulty rozhodnúť o odpustení prijímacích skúšok.

**Sociálna práca (Bc.)**. Základnou podmienkou prijatia na štúdium je získanie úplného stredného vzdelania ukončeného maturitnou skúškou. Obsah a kritériá prijímacích skúšok určuje Katedra sociálnej práce PF UMB s garantom štúdia. Výber uchádzačov sa realizuje na základe výsledkov ústneho pohovoru. Obsahom ústneho pohovoru budú tieto tematické okruhy: (1) preukázanie potrebných osobnostných predpokladov a schopností na vysokoškolské štúdium, (2) motivácia k štúdiu, (3) riešenie sociálnej situácie a (4) aktuálny sociálno-politický prehľad.

**Sociálna práca (Mgr.).** Predpokladom prijatia na štúdium je úspešné ukončenie bakalárskeho štúdia v študijnom programe sociálna práca alebo iného príbuzného odboru (pedagogika, psychológia, andragogika, sociológia a iné). Prijímacia skúška má formu písomnej skúšky zahrňujúcej učivo na úrovni profilových predmetov bakalárskeho študijného programu sociálna práca: historické, spoločenské a filozofické východiská sociálnej práce, teória sociálnej práce, metódy a metodika sociálnej práce, sociálna politika, sociálne zabezpečenie. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Ekonomika a manažment sociálnej práce (Bc.).** Výber uchádzačov sa realizuje na základe výsledkov ústneho pohovoru. Obsahom ústneho pohovoru sú tieto tematické okruhy: (1) preukázanie potrebných predpokladov a schopností na vysokoškolské štúdium, (2) komunikačné zručnosti, (3) motivácia k štúdiu, (4) riešenie sociálnej situácie a (5) aktuálny sociálno-politický a ekonomický prehľad.

**Psychológia (Bc.).** Pre tento študijný program sú podmienky stanovené nasledovne: spôsob výberu uchádzačov sa uskutočňuje na základe (1) písomného testu vedomostnej orientácie (z predmetu psychológia a biológia) v rozsahu stredoškolského učiva, (2) posúdenia znalosti práce s textom v anglickom jazyku na B1 úrovni, (3) posúdenia všeobecných rozumových schopností (riešenie úloh verbálnych, numerických, logických a abstraktných) a  (4) analýzy predpokladov osobnostného profilu. Štandardnou formou prijímacích skúšok sú písomné testy. Obsah prijímacích testov rešpektuje spravodlivý prístup ku vzdelaniu a v obsahu a rozsahu písomné testy nepresahujú rámec stredoškolského vzdelania. Spôsob realizovania písomných testov, ako aj ich vyhodnotenia a zverejnenia výsledkov, je zabezpečený dôsledne anonymne s  použitím kódu uchádzača a utajením jeho mena. Až po vyhodnotení, prostredníctvom počítačového programu a vytvorením nezávislého a objektívneho poradia, sa ku kódom priradia mená uchádzačov.

**Psychológia (Mgr.).** Prijímanie na študijný program sa uskutočňuje na základe študijných výsledkov dosiahnutých v bakalárskom stupni štúdia a relevantných aktivít uchádzača k študijnému odboru. Základnou podmienkou pre prijatie je ukončené štúdium v bakalárskom stupni vysokoškolského štúdia v zmysle § 56 ods. 2 zákona č. 131/2002 o vysokých školách. Uchádzač môže v rámci prijímacieho konania získať maximálne 100 bodov. Na základe získaných bodov zostaví prijímacia komisia poradie uchádzačov. Prijatí sú uchádzači s najvyšším počtom získaných bodov. Posudzované sú 3 kritéria: (1) celkový prospech počas bakalárskeho stupňa štúdia vyjadrený váženým študijným priemerom – 50 bodov; (2) prospech z obhajoby bakalárskej práce – 30 bodov; (3) absolvované relevantné aktivity k študijnému odboru – 20 bodov. Ďalšou podmienkou prijatia na štúdium je príbuznosť študijného odboru ukončeného bakalárskeho štúdia. Vyžaduje sa, aby uchádzač ukončil predchádzajúce bakalárske štúdium v študijnom odbore 7701 Psychológia, alebo magisterské štúdium v študijnom odbore 7656 Učiteľstvo akademických predmetov, študijný program učiteľstvo psychológie (v kombinácii) 23880. Kritériá používané pri posudzovaní a výbere uchádzačov na štúdium zabezpečujú zhodnotenie študijných predpokladov pre vysokoškolské štúdium vyznačujúce sa dlhodobým študijným výkonom. Kritérium aktivity vyjadruje mieru motivácie a angažovania sa uchádzača nad rámec študijných povinností a zároveň umožňuje odhadnúť záujmovú orientáciu uchádzača o štúdium. Uchádzač môže získať body za aktivity ako napr.: aktívna účasť na vedeckom odbornom psychologickom podujatí charakteru konferencie, účasť na vzdelávacej aktivite akreditovanej MŠVVaŠ SR, MZ SR, MPSVaR SR, aktívna účasť na katedrovom kole ŠVOUČ, aktívna účasť na celoštátnom alebo medzinárodnom kole ŠVOUČ alebo účasť študenta na zahraničnej mobilite v rámci študijného odboru Psychológia. Podmienky prijímacieho konania sú každoročne prehodnocované a aktualizované.

**Evanjelikálna teológia a misia (Bc.)**. Podmienky prijatia na štúdium sú úplné stredné vzdelanie a znalosti z biblistiky a cirkevných dejín na základe predpísanej literatúry. V oblasti zručnosti sa hodnotia komunikačné schopnosti uchádzača. Z výsledkov prijímacieho konania sa zostavuje poradie, na základe ktorého sa na štúdium prijímajú uchádzači, ktorí prejavia najvyššiu úroveň schopností. V prípade nekonania prijímacích skúšok, budú prijatí uchádzači s najlepšími priemernými výsledkami zo záverečného ročníka strednej školy.

**Evanjelikálna teológia (Mgr.).** Predpokladom prijatia je preukázanie úspešnosti absolvovaného vysokoškolského štúdia bakalárskeho štúdia v študijnom programe evanjelikálna teológia a misia alebo v príbuznom teologickom študijnom programe (relevantnými dokumentmi). V komisionálnom prijímacom konaní sa bodovo hodnotia dosiahnuté študijné výsledky z predchádzajúceho vzdelávania. Hodnotia sa vedomosti z evanjelikálnej teológie a misie. Z výsledkov prijímacieho konania sa zostavuje poradie, na základe ktorého sa na štúdium prijímajú uchádzači, ktorí prejavia najvyššiu úroveň schopností. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo hudobného umenia (Bc.).** Podmienkou prijatia je absolvovanie talentovej skúšky: z hry na hudobnom nástroji a sólového spevu na úrovni II. cyklu ZUŠ (absolvent sólového spevu na ZUŠ má ovládať hru na hudobnom nástroji na úrovni 5. ročníka ZUŠ), z hudobnej náuky na úrovni absolventa ZUŠ. Uchádzač musí mať zdravý a vývojaschopný hlas, primerane rozvinuté hudobné schopnosti a vzťah k zvolenému povolaniu.

**Učiteľstvo hudobného umenia (Mgr.).** Podmienkou prijatia je úspešné absolvovanie bakalárskeho štúdia v študijnom programe učiteľstvo hudobného umenia alebo iného ekvivalentného študijného programu. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo hudobného umenia a školské hudobné súbory (Bc.).** Podmienkou prijatia je absolvovanie talentovej skúšky: z hry na hudobnom nástroji alebo sólového spevu na úrovni II. cyklu ZUŠ, z hudobnej náuky na úrovni absolventa ZUŠ. Uchádzač disponuje zdravým vývojaschopným hlasom, má primerane rozvinuté hudobné schopnosti, má predpoklady a vzťah k zvolenému povolaniu. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo hudobného umenia a školské hudobné súbory (Mgr.).** Podmienkou prijatia je úspešné absolvovanie 1. stupňa vysokoškolského štúdia v študijnom programe školské hudobné súbory alebo iného ekvivalentného študijného odboru. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo pedagogiky (Bc.)**. Predpokladom prijatia je úspešné absolvovanie maturitných skúšok a vykonanie prijímacích skúšok. Obsah prijímacích skúšok stanovuje Katedra pedagogiky PF UMB s garantom štúdia. Poriadok prijímacieho konania, kritéria a požiadavky na prijatie sa každoročne aktualizujú. V prijímacej skúške sa sleduje: (1) preukázanie potrebných predpokladov a schopností na vysokoškolské štúdium, (2) preukázanie definovanej úrovne vedomostí z  oblasti pedagogiky, psychológie v rozsahu stredoškolského učiva, (3) prezentácia jedného pedagogického diela podľa vlastného výberu. Podmienkou prijatia na dvojaprobačné učiteľské štúdium je úspešné vykonanie prijímacích skúšok aj z druhého aprobačného predmetu. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo pedagogiky (Mgr.)**. Predpokladom prijatia je úspešné absolvovanie bakalárskeho študijného programu učiteľstvo pedagogiky alebo bakalárskeho štúdia príbuzných odborov pedagogiky, predškolská a elementárna pedagogika a vykonanie prijímacích skúšok. Obsah prijímacích skúšok stanovuje Katedra pedagogiky PF UMB s garantom študijného programu. Poriadok prijímacieho konania, kritéria a požiadavky na prijatie sa každoročne aktualizujú. V prijímacej skúške sa sleduje: (1) preukázanie potrebných predpokladov a schopností na vysokoškolské štúdium, (2) preukázanie definovanej úrovne vedomostí z  oblasti pedagogiky v rozsahu bakalárskeho štúdia. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo psychológie (Bc.).** Podmienkou prijatia na bakalárske štúdium je získanie úplného stredoškolského vzdelania ukončeného maturitnou skúškou. Uchádzači o štúdium musia preukázať vedomosti z psychológie a biológie v rozsahu učiva strednej školy. Výber sa realizuje na základe výsledkov písomného testu a v zmysle Zásad prijímacieho konania.

**Učiteľstvo psychológie (Mgr.).** Podmienkou prijatia je ukončenie bakalárskeho študijného programu učiteľstvo psychológie štátnou skúškou. Obsah prijímacích skúšok stanovuje katedra spolu s garantom študijného programu. V prijímacom konaní sa sleduje preukázanie potrebných predpokladov a schopností na 2. stupeň vysokoškolského štúdia, preukázanie vedomostí z oblasti psychológie na úrovni bakalárskeho štúdia. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo etickej výchovy (Bc.).** Podmienkou prijatia je úspešné ukončenie stredoškolského štúdia s maturitou. Obsah prijímacích skúšok stanovuje katedra s garantom štúdia. Prijímacie skúšky môžu byť formou vedomostného testu, v ktorom musia uchádzači preukázať dostatočné vedomosti zo všeobecného prehľadu občiansko-náučného charakteru v rozsahu učiva strednej školy zo základov etiky, základov politológie a z dejín filozofie. Na základe aktuálneho stavu počtu uchádzačov zväčša dekan fakulty rozhodne o odpustení prijímacích skúšok.

**Učiteľstvo etickej výchovy (Mgr.).** Podmienkou prijatia je ukončenie bakalárskeho štúdia študijného programu učiteľstvo etickej výchovy štátnou skúškou. Obsah prijímacích skúšok stanovuje katedra s garantom štúdia. Na základe aktuálneho stavu počtu uchádzačov zväčša

**Učiteľstvo výtvarného umenia v kombinácii (Bc.). Otvára sa iba v kombinácii s učiteľstvom anglického jazyka a literatúry.** Podmienkou prijatia je získanie úplného stredoškolského vzdelania ukončeného maturitnou skúškou a úspešné absolvovanie talentových prijímacích skúšok, kde uchádzač preukáže predpoklady pre kreativitu a výtvarný cit.

**Učiteľstvo výtvarného umenia v kombinácii (Mgr.).** Podmienkou prijatiajeukončenie 1. stupňa štúdia v odbore učiteľstvo umeleckých a výchovných predmetov v študijnom programe výtvarná výchova alebo v príbuznom odbore. Prezentácia portfólia za obdobie bakalárskeho štúdia a ukážka bakalárskej práce. Na základe aktuálneho stavu počtu uchádzačov môže dekan fakulty rozhodnúť o odpustení prijímacích skúšok.

**Učiteľstvo výtvarného umenia jednopredmetové (Bc.).** Podmienkou prijatia je získanie úplného stredoškolského vzdelania ukončeného maturitnou skúškou a úspešné absolvovanie talentových prijímacích skúšok, kde uchádzač preukáže predpoklady pre kreativitu a výtvarný cit. Podmienkou prijatia je tiež úspešné absolvovanie testu zo znalostí z oblasti výtvarného umenia a estetiky.

**Učiteľstvo výtvarného umenia jednopredmetové (Mgr.).** Podmienkou prijatiajeukončenie 1. stupňa štúdia v odbore učiteľstvo umeleckých a výchovných predmetov v študijnom programe výtvarná výchova alebo v príbuznom odbore. Prezentácia portfólia za obdobie bakalárskeho štúdia a ukážka bakalárskej práce.

**Podmienky prijatia na 3. stupeň štúdia**

Úspešné ukončenie druhého stupňa vysokoškolského štúdia v príslušnom, resp. príbuznom študijnom odbore podľa nižšie uvedených odborov. Uchádzač sa prihlasuje na jednu z vypísaných tém ku konkrétnemu školiteľovi. Témy a školitelia budú zverejnené na [www.pdf.umb.sk](http://www.pdf.umb.sk/) po 1. marci 2020.

**Uchádzač na doktorandské štúdium je povinný uviesť do prihlášky cudzí jazyk, z ktorého bude robiť prijímaciu skúšku (Aj, Fj, Rj, Nj).**

**K prihláške uchádzač prikladá:**

* **predbežný projekt** zamerania  výskumu budúcej dizertačnej práce, v ktorom preukáže znalosť problematiky, metodológie výskumu a literatúry podľa témy (2 exempláre);
* **prehľad doterajšej vedeckej a publikačnej činnosti**, v ktorom uvedie všetky doterajšie aktivity súvisiace s vedeckou činnosťou alebo témou práce (účasť vo výskumných a iných projektoch, účasť a umiestnenie v ŠVOUČ, aktívne vystúpenia na konferenciách a seminároch, absolvované vzdelávania, iné aktivity uchádzača súvisiace s odborom), zoznam publikačnej činnosti vrátane odborného publikovania na webových stránkach, zahraničné stáže a pobyty na relevantných inštitúciách vrátane Erasmu, dobrovoľnícke aktivity a pod.

**Podmienkou prijatia je úspešné vykonanie prijímacej skúšky v troch súčastiach:**

* Obhajoba projektu dizertačnej práce – ***metodológia výskumu*** podľa odboru a témy práce a to najmä: znalosť vybraných metodologických postupov, metód a výskumných nástrojov, zásady a úskalia ich použitia, terminologická správnosť metodologických pojmov, doterajšie využitie výskumných nástrojov k danej téme, znalosť metodologickej literatúry.
* Obhajoba projektu dizertačnej práce – ***odborné znalosti príslušného odboru***, resp. jeho subdisciplín, do ktorých patrí téma práce a to najmä: znalosť prístupov k problematike, relevantných koncepcií, doterajší stav rozpracovania a výsledkov výskumov, literatúry k téme, ako aj interdisciplinárne vedomosti súvisiace s riešenou problematikou.
* ***Znalosť cudzieho jazyka***, ktorá umožňuje samostatné štúdium zahraničnej literatúry a to najmä: schopnosť bežnej komunikácie v cudzom jazyku, schopnosť odbornej komunikácie o budúcej téme práce, schopnosť porozumenia odborného textu.

**Andragogika (PhD.).** Na štúdium sa môžu prihlásiť absolventi 2. stupňa štúdia v odboroch a programoch andragogika a pedagogika. Akceptovateľní sú aj absolventi odborov: psychológia, sociológia, personálny manažment, sociálna práca, resp. iných príbuzných odborov. V týchto prípadoch sa pri výbere uchádzačov zohľadňuje obsahové zameranie ich predchádzajúceho štúdia, vrátane témy diplomovej práce; kvalita a rozsah vedomostí z oblasti edukácie dospelých, resp. ich vlastné skúsenosti z oblasti výchovy a vzdelávania dospelých.

**Pedagogika (PhD.).** Na štúdium sa môžu prihlásiť absolventi 2. stupňa štúdia v týchto odboroch a programoch: pedagogika, sociálna pedagogika, sociálna pedagogika a vychovávateľstvo, andragogika, sociológia, sociálna práca, učiteľstvo akademických predmetov – učiteľstvo pedagogiky, pedagogika voľného času, vychovávateľstvo.

**Predškolská a elementárna pedagogika (PhD.).** Na štúdium sa môžu prihlásiťabsolventi2. stupňa štúdia týchto študijných programov: učiteľstvo pre 1. stupeň ZŠ, učiteľstvo pre primárne vzdelávanie a predškolská pedagogika, výnimočne v príbuzných odboroch: pedagogika, sociálna pedagogika, špeciálna pedagogika, pedagogika voľného času, učiteľstvo akademických a umeleckých predmetov, resp. učiteľstvo všeobecnovzdelávacích predmetov, pokiaľ uchádzač bude interdisciplinárne rozvíjať problematiku edukácie detí predškolského, resp. mladšieho školského veku.

**Teológia (PhD.).** Na štúdium sa môžu prihlásiť absolventi 2. stupňa štúdia v odbore teológia alebo príbuzného odboru so znalosťou biblických jazykov hebrejčiny a gréčtiny.

**Sociálna práca (PhD.)**. Na štúdium sa môžu prihlásiť absolventi 2. stupňa štúdia odboru sociálna práca alebo týchto príbuzných odborov: sociálna pedagogika, sociológia, psychológia, liečebná pedagogika, ošetrovateľstvo, verejná ekonomika a služby.

**Informácie o rigoróznom konaní**

Uchádzač sa môže uchádzať o rigorózne konanie na PF UMB v študijnom programe,   
v ktorom fakulta rigorózne konania uskutočňuje.

Rigorózne skúšky a obhajoby rigoróznych prác upravuje zákon č. 131/2002 Z. z. o vysokých školách a o zmene a doplnení niektorých zákonov a aktuálnej smernice o rigoróznom konaní na Pedagogickej fakulte UMB v Banskej Bystrici.

Absolventi študijných programov, ktorí získali titul „magister“, môžu vykonať rigoróznu skúšku, ktorej súčasťou je aj obhajoba rigoróznej práce v študijnom programe, v ktorom získali vysokoškolské vzdelanie, alebo v študijnom programe študijného odboru, ktorý je príbuzným k študijnému odboru ich ukončeného študijného programu (§ 53, ods. 8).

Pedagogická fakulta Univerzity Mateja Bela má právo konať rigorózne skúšky a obhajoby rigoróznych prác v týchto študijných odboroch a programoch:

V týchto študijných programoch sa získava titul „doktor pedagogiky“ („PaedDr.“)

**učiteľstvo akademických predmetov** v študijných programoch:

* učiteľstvo pedagogiky
* učiteľstvo psychológie

**učiteľstvo umelecko-výchovných a výchovných predmetov** v študijných programoch:

* učiteľstvo hudobného umenia
* učiteľstvo etickej výchovy
* učiteľstvo výtvarného umenia

**predškolská a elementárna pedagogika** v študijných programoch:

* predškolská pedagogika
* učiteľstvo pre primárne vzdelávanie

V týchto študijný programoch sa získava titul „doktor filozofie“ („PhDr.“)

**pedagogika** v študijnom programe:

* sociálna pedagogika

**andragogika** v študijnom programe:

* andragogika

**sociálna práca** v študijnom programe:

* sociálna práca

**psychológia** v študijnom programe:

* psychológia

V tomto študijnom programe sa získava titul „doktor teológie“ („ThDr.“)

**teológia** v študijnom programe:

* evanjelikálna teológia

Kompletná informácia o rigoróznom konaní na PF UMB sa nachádza na: <https://www.pdf.umb.sk/studenti/studujem/rigorozne-konanie.html>

**Možnosti ubytovania a stravovania študentov a študentiek**

Študenti Pedagogickej fakulty Univerzity Mateja Bela v Banskej Bystrici majú možnosť ubytovania v študentských domovoch. Študentské jedálne poskytujú možnosť stravovania.

**Uplatnenie absolventov a absolventiek**

**Andragogika (Bc.).** Absolventi ovládajú základy teórie a praxe výchovy a vzdelávania dospelých. Vedia aplikovať základné poznatky psychologických a sociálnych vied pri riešení problémov výchovy a vzdelávania dospelých. Majú spôsobilosť organizovať ďalšie vzdelávanie, využívať metódy výchovy a vzdelávania dospelých v profesijnom vzdelávaní, kultúrno-výchovnej a sociálnej práci.

**Andragogika (Mgr.).** Absolventi sa uplatnia ako: koncepčný pracovník v oblasti vzdelávania dospelých, manažér vzdelávania dospelých, poradca v oblasti sociálnej, kultúrnej a profesijnej, sociálny andragóg, kultúrno-výchovný pracovník, kvalifikovaný odborník pre rozvoj ľudských zdrojov – personálny manažér.

**Pedagogika – vychovávateľstvo (Bc.)**. Absolventi sú spôsobilí vykonávať tieto profesie: pedagóg (vychovávateľ, pedagóg voľného času) – ovláda problematiku edukácie detí a mládeže v oblasti výchovy mimo vyučovania. Realizujú voľnočasové (záujmové) aktivity s deťmi a mládežou v školských výchovno-vzdelávacích zariadeniach, penitenciárnych zariadeniach a v ďalších inštitúciách pre deti a mládež.

**Sociálna pedagogika (Mgr.).** Absolventi dokážu samostatne vedecky pracovať v základnom i aplikovanom výskume, v sociálno-výchovnej oblasti, vo verejnej správe. Ďalej môžu pracovať v zmysle Zákona NR SR č. 245/2008 o výchove a vzdelávaní a Zákona NR SR č. 317/2009 Z. z. o pedagogických zamestnancoch a odborných zamestnancoch ako školskí sociálni pedagógovia v materských, základných a stredných školách, v školských zariadeniach výchovného poradenstva a prevencie, v špeciálnych výchovných zariadeniach, v školských internátoch a pod. Ďalej môžu pôsobiť v štátnej správe (úrad práce, sociálnych vecí a rodiny) v probačnej a mediačnej službe, v penitenciárnych zariadeniach, ako aj poradensko-výchovní, výskumní a riadiaci pracovníci v iných preventívnych a sociálno-výchovných inštitúciách. Absolventi magisterského štúdia sociálnej pedagogiky a pedagogiky môžu pokračovať v doktorandskom štúdiu v odbore pedagogika (PhD.), ktoré má na Pedagogickej fakulte UMB najdlhšiu históriu.

**Predškolská a elementárna pedagogika (Bc.)**  – (bakalársky stupeň pre magisterské študijné programy učiteľstvo pre primárne vzdelávanie a predškolská pedagogika). Absolventi študijného programu sú spôsobilí vykonávať profesiu: učiteľ/ka materskej školy, vychovávateľ/ka v zariadeniach pre deti v predškolskom a mladšom školskom veku (najmä školské kluby detí a centrá voľného času), asistent/ka učiteľa. Úspešné ukončenie tohto stupňa štúdia dáva možnosť absolventom, na základe splnených podmienok pre prijatie, pokračovať v druhom stupni vysokoškolského štúdia odboru predškolská a elementárna pedagogika: učiteľstvo pre primárne vzdelávanie alebo predškolská pedagogika.

**Predškolská pedagogika (Mgr.)**. Absolventi študijného programu sú spôsobilí byť učiteľmi predprimárneho vzdelávania s rozšíreným zameraním na organizáciu, realizáciu a metodické vedenie inkluzívneho vzdelávania, resp. školskej integrácie, zahrňujúcej deti so špecifickými vzdelávacími potrebami, ako aj sociálnym a kultúrnym znevýhodnením. Sú spôsobilí zastávať pozíciu špecializovaného pracovníka štátnej správy pre oblasť výchovy a vzdelávania detí predškolského veku, ako i výskumného pracovníka pre oblasť preprimárneho vzdelávania pre oblasť výchovy a vzdelávania detí predškolského veku.

**Učiteľstvo pre primárne vzdelávanie (Mgr**.). Absolventi študijného programu  sú spôsobilí  byť učiteľom primárneho vzdelávania, kvalifikovaným didaktikom projektovania výučby v základných oblastiach ľudskej kultúry, s dôrazom na počiatočnú akulturáciu detí a inkluzívny prístup vo vzdelávaní.

**Sociálna práca (Bc.).** Absolventi podľa zákona NR SR č. 219/2014 Z. z. o sociálnej práci a o podmienkach niektorých odborných činností v oblasti sociálnych vecí a rodiny sú asistentmi sociálnej práce, ktorí sa môžu uplatniť na úrovni štátnej správy hlavne v rezortoch Ministerstva práce, sociálnych vecí a rodiny, Ministerstva vnútra, Ministerstva zdravotníctva, Ministerstva školstva, vedy výskumu a športu, v oblasti verejnej správy a tretieho sektora. Absolventi – asistenti sociálnej práce môžu získanú odbornosť v uvedených oblastiach uplatniť v praktickej, teoretickej a metodickej činnosti.

**Sociálna práca (Mgr.).** Absolventi podľa zákona NR SR č. 219/2014 Z. z. o sociálnej práci a o podmienkach niektorých odborných činností v oblasti sociálnych vecí a rodiny sú sociálnymi pracovníkmi, ktorí sa môžu uplatniť na úrovni štátnej správy hlavne v rezortoch Ministerstva práce, sociálnych vecí a rodiny, Ministerstva vnútra, Ministerstva zdravotníctva, Ministerstva školstva, vedy, výskumu a športu, verejnej správy, tretieho sektora, ale aj v podnikateľskej sfére zameranej do sociálnej práce, v riadiacej a manažérskej funkcii. Absolventi – sociálni pracovníci môžu získanú odbornosť v uvedených oblastiach uplatniť v praktickej, teoretickej, metodickej, koncepčnej, výskumnej a vedeckej činnosti. Uplatnenie a profil absolventa je v súlade s opisom študijného odboru.

**Ekonomika a manažment sociálnej práce (Bc.).** Študijný program vychádza z požiadaviek praxe a potreby odborníkov disponujúcich odbornými vedomosťami a zručnosťami ekonomického charakteru a na druhej strane pripravenými pracovať s klientmi sociálnej práce v oblasti služieb zamestnanosti, sociálnych služieb a sociálneho podnikania. Absolvent je schopný analyzovať a systematizovať súčasné trendy a problémy verejnej ekonomiky, ekonomickej a sociálnej štruktúry území a sociálnej práce. Je pripravený riešiť ekonomiku a manažment sociálnej práce a pracovať v priamom kontakte s cieľovými skupinami sociálnej práce na úrovni práce s jednotlivcom, rodinou, skupinou a komunitou.

**Psychológia (Bc.).** Absolventi sú pripravení tak, aby mohli úspešne pokračovať v štúdiu tohto odboru na 2. stupni vysokoškolského vzdelávania. Absolventi sú osobnosti, pripravené kompetentne vykonávať suportívne psychologické činnosti asistenta zaradeného na rôznych pracovno-funkčných miestach v oblasti vedecko-výskumnej, pracovnej, klinickej, poradenskej, edukačnej, forenznej a iných.

**Psychológia (Mgr.).** Absolvent druhého stupňa štúdia v študijnom odbore psychológia (Mgr.) je pripravený tak, aby mohol úspešne vykonávať profesiu psychológa a pokračovať v štúdiu tohto odboru na 3. stupni vysokoškolského vzdelávania. Absolvent je osobnosť pripravená kompetentne pôsobiť v psychologickej praxi v rozmanitých oblastiach psychológie. Získanú odbornosť môže uplatniť v praktickej, teoretickej, metodickej, koncepčnej, projektovej, výskumnej a vedeckej činnosti v rámci organizácií štátnej správy, samosprávy, neziskového sektora a podnikateľskej sféry.

**Evanjelikálna teológia a misia (Bc**.). Absolventi sa uplatnia v duchovenskej činnosti cirkevných zborov, v organizáciách, ktoré sú zamerané na  vzdelávanie, charitatívno-diakonickú, misijnú činnosť a v službách cirkví a neštátnych organizácií, kde sa vyžaduje stupeň vzdelania bakalár, ako napr.: misijné pracoviská cirkví, zahraničná misia, kresťanské detské kluby, zariadenia na zabezpečenie nevyhnutných podmienok na uspokojovanie základných životných potrieb – nocľahárne, útulky, domov na pol ceste, nízkoprahové denné centrá pre deti a rodinu, zariadenia núdzového bývania, zariadenia podporovaného bývania, zariadenia sociálnych služieb, práca s mládežou, denné centrá pre seniorov, rómska misia, ekumenická činnosť, kresťanské vydavateľstvá a biblické spoločnosti, kresťanské diakonické a charitatívne inštitúcie, evanjelizačné strediská, kresťanské rozhlasové a televízne vysielanie, kresťanská mediálna činnosť.

* **Evanjelikálna teológia (Mgr.).** Absolventi sa uplatnia najmä v činnosti cirkevných zborov a paracirkevných organizácií na pozíciách, kde sa vyžaduje samostatnosť a tvorivá invencia. Ďalej môžu nájsť uplatnenie vo vzdelávacích, misijných a sociálnych ustanovizniach ako aj v rozličných formách voľnočasových aktivít organizovaných štátom, verejnými službami, cirkvami a neštátnymi organizáciami, kde sa vyžaduje stupeň vzdelávania magister, ako napr.: misijné pracoviská cirkví, zahraničná misia, kresťanské detské kluby, práca s mládežou, kluby seniorov, rómska misia, ekumenická činnosť, kresťanské vydavateľstvá a biblické spoločnosti, kresťanské diakonické a charitatívne inštitúcie, evanjelizačné strediská, kresťanské rozhlasové a televízne vysielanie, kresťanská mediálna činnosť.

**Učiteľstvo hudobného umenia (Bc.).** Absolventi sú kompetentní pôsobiť ako pomocný učiteľ, resp. asistent učiteľa, pomocný pedagóg voľného času, pracovník štátnej a verejnej správy pre príslušnú oblasť, je predovšetkým pripravený úspešne pokračovať v magisterskom štúdiu a stať sa učiteľom hudobnej výchovy v procese primárneho a sekundárneho vzdelávania.

**Učiteľstvo hudobného umenia (Mgr.).** Absolventi magisterského štúdia získajú kvalifikáciu, ktorá ich oprávňuje vyučovať hudobnú výchovu v primárnej a sekundárnej sfére vzdelávania, na školách s rozšíreným vyučovaním hudobnej výchovy, estetickú výchovu na SŠ, stretnutia s umením na art-gymnáziách, hudobnú výchovu s metodikou na PaSA, hudobnú náuku na ZUŠ.

**Učiteľstvo hudobného umenia a školské hudobné súbory (Bc.).** Absolventi tohto štúdia sú schopní na primeranej odbornej a pedagogickej úrovni viesť rôzne hudobné súbory, sú kompetentní pôsobiť ako pracovník štátnej a verejnej správy pre príslušnú oblasť, ako pomocný učiteľ, resp. asistent učiteľa, ako pomocný animátor voľného času. Predovšetkým však sú pripravení tak, aby mohli úspešne pokračovať a získať úplné kompetencie v ŠP školské hudobné súbory.

**Učiteľstvo hudobného umenia a školské hudobné súbory (Mgr.).** Absolventi sú kompetentní na základe odborných, pedagogicko-psychologických, manažérskych schopností a integrovaných zručností viesť detské i mládežnícke, školské i mimoškolské, záujmové, inštitucionalizované i neinštitucionalizované) hudobné súbory.

**Učiteľstvo pedagogiky (Bc.).** Absolventi študijného programu učiteľstvo pedagogiky sú spôsobilí vykonávať profesiu pomocného učiteľa, resp. asistenta učiteľa pedagogiky na vyššom sekundárnom stupni škôl, ako aj príbuzných predmetov s výchovným zameraním (napr. rodinná výchova). Získavajú spôsobilosť pedagogického pracovníka na mimoškolskú činnosť detí a mládeže, Môžu sa uplatniť aj ako školský administratívno-metodický pracovník a špecializovaný pracovník štátnej správy a miestnej samosprávy v oblasti školstva, výchovy a vzdelávania. Sú schopní vykonávať prípravné práce pre aplikovaný edukačný výskum, práce v štátnej správe a v oblasti pedagogických služieb.

**Učiteľstvo pedagogiky (Mgr.)**. Absolventi 2. stupňa štúdia študijného programu učiteľstvo pedagogiky sú spôsobilí vykonávať profesiu učiteľa pedagogiky na vyššom sekundárnom stupni škôl, ako aj učiteľa príbuzných predmetov s výchovným zameraním (napr. rodinná výchova). Sú orientovaní v odbore pedagogika, vedia analyzovať otázky výchovy a vzdelávania v širokých súvislostiach, majú osvojenú informačnú gramotnosť. Okrem zvládnutia učiteľskej spôsobilosti (projektovanie, realizácia a reflexia výučby v triede) sú schopní participovať na vývoji metodických a študijných materiálov pre výučbu pedagogiky. Taktiež sú schopní orientovať sa v organizačných podmienkach inštitucionálneho vzdelávania a vo výchove mimo vyučovania  a sú spôsobilí realizovať výchovno-vzdelávaciu činnosť.

**Učiteľstvo psychológie (Bc.).** Absolventi bakalárskeho študijného programu učiteľstva psychológie sú osobnosťou, pripravenou kompetentne vykonávať suportívne pedagogické činnosti na základných a stredných školách, napr. asistent učiteľa, pomocný učiteľ, pomocný lektor vo výchove mimo vyučovania, resp. pracovník v oblasti výchovy mimo vyučovania, asistent pri koordinovaní preventívnych aktivít na školách. Môžu pôsobiť ako asistent na špecializovaných pracoviskách v rezorte školstva,  ako sú metodické centrá, centrá pedagogicko-psychologického poradenstva a prevencie, centrá voľného času a pod. Môžu sa uplatniť v štátnych zariadeniach mimo rezortu školstva resp. v rámci tretieho sektoru, ako napr. resocializačné zariadenia, preventívne a liečebné zariadenia pre mládež. Sú spôsobilí vykonávať činnosti viažuce sa na prácu s ľuďmi, vyžadujúce empatiu, sociálnu tvorivosť a prosociálnosť. Ďalej sú spôsobilí realizovať osvetovú činnosť v oblasti zdravého životného štýlu a psychohygieny. Sú pripravení efektívne komunikovať s deťmi i dospelými. Sú pripravení na ďalšie rozvíjanie svojej osobnosti v magisterskom štúdiu.

**Učiteľstvo psychológie (Mgr.).** Absolventi  študijného programu učiteľstvo psychológie sú osobnosťou pripravenou kompetentne a kvalifikovane vykonávať profesiu učiteľa SŠ a VŠ, vyučovať psychologické disciplíny, ktoré sú v obsahu štúdia strednej a vysokej školy. Uplatňujú sa ako metodici  na metodických centrách,  centrách pedagogicko-psychologického poradenstva a prevencie a v školskej inšpekcii atď. Môžu na škole pôsobiť ako kvalifikovaný výchovný poradca, pracovník v oblasti prevencie sociálno-patologických javov.

**Učiteľstvo etickej výchovy (Bc.)**. Absolventi bakalárskeho štúdia študijného programu učiteľstvo etickej výchovy sú spôsobilí pokračovať v magisterskom stupni vysokoškolského štúdia učiteľstva etickej výchovy. Sú schopní vykonávať profesiu asistenta učiteľa, animátora (lektora) voľného času, pracovníka štátnej a verejnej správy, asistenta na rozličných špecializovaných pracoviskách v oblasti školstva. Môžu sa uplatniť aj v rôznych oblastiach verejného i súkromného sektora, v oblasti sociálnych služieb, neziskových organizácií a pod. Absolventi si osvojili základné historické a teoretické poznatky z oblasti etickej výchovy, chápu ich a dokážu aplikovať na konkrétne každodenné situácie. Získali základné poznatky filozofických, psychologických a pedagogických kontextov etickej výchovy, poznajú tradície, kultúru a hodnotový systém vlastnej krajiny a špecifiká jej jednotlivých regiónov. Ovládajú základné zručnosti pedagogickej a interpersonálnej komunikácie so širokou verejnosťou a orientujú sa v organizačných procesoch inštitucionálneho vzdelávania. Sú schopní sústavne sa vzdelávať a oboznamovať s novými postupmi, metódami, formami a prostriedkami práce s deťmi, mládežou i dospelou populáciou.

**Učiteľstvo etickej výchovy (Mgr.)**. Absolventi magisterského študijného programu učiteľstvo etickej výchovy získajú profesijné spôsobilosti na výkon učiteľskej profesie predmetu etická výchova na úrovni nižšieho a vyššieho sekundárneho vzdelávania, vysokej školy. Sú spôsobilí pre pedagogickú činnosť aj v oblasti záujmových a voľnočasových aktivít, v rozličných oblastiach edukácie vo verejnom a súkromnom sektore, v oblasti sociálnych služieb, neziskového sektora a pod. Získajú spôsobilosti pre úspešné pokračovanie v štúdiu na 3. stupni vysokoškolského vzdelávania (odborová didaktika). Absolventi magisterského študijného programu učiteľstvo etickej výchovy si osvojili teoretické a praktické vedomosti a zručnosti z pedagogiky, psychológie a etiky, ktoré vedia uplatniť v tvorbe, realizácií a evalvácií výchovno-vzdelávacích programov etickej výchovy, zameraných na rozvoj etických, personálnych, sociálnych a komunikačných kompetencií žiakov. Poznajú aktuálne problémy a trendy vzdelávania vo svete a využívajú ich vo svojich edukačných postupoch. Majú poznatky o širších teoretických súvislostiach etickej výchovy a ich dopade na spoločenský vývoj. Poznajú tradície, kultúru a hodnotový systém svojho civilizačného okruhu, dokážu sa orientovať v medzinárodných súvislostiach a vzťahoch a vedia aplikovať interkultúrny prístup v edukačnom procese. Absolventi sú spôsobilí projektovať u žiakov rozvoj sociálno-etických vedomosti, zručnosti, postojov, hodnôt a osobnostných prosociálnych vlastností a správania. Sú spôsobilí uplatňovať pedagogickú metodológiu pri realizovaní rôznych výskumov. Sú schopní vykonávať činnosti viažuce sa na prácu s ľuďmi, vyžadujúce empatiu, prosociálne konanie, sociálnu tvorivosť a vedia vhodne prepájať a aplikovať etické východiská s rôznymi oblasťami praktického života.

**Učiteľstvo výtvarného umenia v kombinácii (Bc.).** Absolventi tohto študijného programu sú pripravení tak, aby mohli úspešne pokračovať v štúdiu na 2. stupni štúdia. Absolventi 1. stupňa sa môžu uplatniť ako: pomocný učiteľ, resp. asistent učiteľa v predmete výtvarná výchova – suportívne pedagogické činnosti v oblasti výtvarnej výchovy, animátor (lektor) v centrách voľného času v oblasti výtvarnej výchovy,lektor, animátor v galériách v rámci galerijnej edukácie, výtvarných dielňach a kluboch,pracovník v štátnej a verejnej správe pre oblasť kultúry, miestnej samosprávy v oblasti školstva, výchovy a vzdelávania,pracovník v oblasti public relations.

**Učiteľstvo výtvarného umenia v kombinácii (Mgr.).** Absolventi 2. stupňa štúdia sa môžu uplatniť ako: učiteľ výtvarnej výchovy v ročníkoch 1. – 12. základných a stredných škôl; učiteľ schopný odborného vedenia vyučovacieho procesu na alternatívnych a experimentálnych školách; učiteľ vo výtvarných odboroch ZUŠ; pracovník schopný vykonávať metodicko-odbornú činnosť v oblasti výtvarnej výchovy; špecializovaný pracovník pre prácu v kultúrnych inštitúciách, hlavne galériách (ako galerijný pedagóg, galerijný animátor, lektor, pracovník vo sfére public relations); pracovník v zariadeniach pre voľný čas ( animátor voľného času, výtvarné krúžky, kluby); špecializovaný pracovník verejnej a štátnej správy pre oblasť výchovy a vzdelávania.

**Učiteľstvo výtvarného umenia jednopredmetové (Bc.).** Absolventi 1. stupňa štúdia sa môžu uplatniť ako:animátor (lektor) v centrách voľného času v oblasti výtvarnej výchovy, lektor, animátor v galériách v rámci galerijnej edukácie, výtvarných dielňach a kluboch, pomocný učiteľ, resp. asistent učiteľa v predmete výtvarná výchova – suportívne pedagogické činnosti v oblasti výtvarnej výchovy,pracovník v oblasti public relation**,** pracovník v štátnej a verejnej správe pre oblasť kultúry, miestnej samosprávy v oblasti školstva, výchovy a vzdelávania**,** v neštátnych ziskových a neziskových organizáciách – občianskych združeniach, obecne-prospešné spoločnosti, nadácie**,** reklamných firmách ako pomocný technik.

**Učiteľstvo výtvarného umenia jednopredmetové (Mgr.).** Absolventi 2. stupňa štúdia sa môžu uplatniť ako: učiteľ výtvarnej výchovy v ročníkoch 1. – 12. základných a stredných škôl; učiteľ schopný odborného vedenia vyučovacieho procesu na alternatívnych a experimentálnych školách; učiteľ vo výtvarných odboroch ZUŠ; pracovník schopný vykonávať metodicko-odbornú činnosť v oblasti výtvarnej výchovy; špecializovaný pracovník pre prácu v kultúrnych inštitúciách, hlavne galériách (ako galerijný pedagóg, galerijný animátor, lektor, pracovník vo sfére public relations); pracovník v zariadeniach pre voľný čas (animátor voľného času, výtvarné krúžky, kluby); špecializovaný pracovník verejnej a štátnej správy pre oblasť výchovy a vzdelávania, pracovník v oblasti public relations, pracovník v štátnej a verejnej správe pre oblasť kultúry, miestnej samosprávy v oblasti školstva, výchovy a vzdelávania, v neštátnych ziskových a neziskových organizáciách – občianskych združeniach, obecne-prospešné spoločnosti, nadácie, reklamných firmách ako technik, projektant.

**Andragogika (PhD.)**. Absolventi 3. stupňa štúdia programu andragogika ovládajú vedecké metódy základného a aplikovaného andragogického výskumu. Sú schopní spracovať a prezentovať výsledky svojho vedeckého skúmania, samostatne realizovať projektovú a vývojovú činnosť v oblasti edukácie dospelých, vykonávať organizačné a riadiace činnosti v špecifických oblastiach andragogickej praxe, pôsobiť ako vysokoškolský učiteľ.

**Pedagogika (PhD.).** Absolventi sú spôsobilí vykonávať vedecko-výskumnú činnosť a  koncepčnú projektovú a vývojovú činnosť v oblasti vied o výchove, koncepčné práce v oblasti sociálno-výchovných služieb. Sú schopní pôsobiť v riadiacich a edukačných funkciách na úrovni základných, stredných a vysokých škôl a ďalších výchovných, edukačných a sociálno-výchovných ustanovizní, pôsobiť ako vysokoškolskí učitelia.

**Predškolská a elementárna pedagogika (PhD.).** Absolventi sú spôsobilí vykonávať vedecko-výskumnú činnosť a koncepčnú projektovú a vývojovú činnosť v oblasti predškolskej a elementárnej pedagogiky a edukácie, pôsobiť ako vysokoškolský učiteľ. Sú spôsobilí pôsobiť aj vo vzdelávaní a ďalšom vzdelávaní učiteľov materských a základných škôl.

**Teológia (PhD.)**. Absolventi doktorandského štúdia sú spôsobilí vykonávať koncepčnú teologicko-vedeckú činnosť a tvoriť odborné teologické práce v oblasti cirkevnej teórie a praxe, ako aj v oblasti budovania kresťanského svetonázoru založeného na odbornej exegéze Biblie. Sú pripravení na vykonávanie vedúcich pozícií v cirkvi, cirkevných, paracirkevných, diakonických a ekumenických inštitúciách a organizáciách. Môžu vyučovať teologické predmety na univerzitnej úrovni a odborne vyučovať a pripravovať pracovníkov cirkvi a cirkevných organizácií. Rozumejú problémom vzťahu prírodných, humanitných a teologických vied a sú spôsobilí vykonávať výskum v teologických a súvisiacich odboroch. Ako osobnosť vzdelaná zároveň v oblasti vedy a viery majú široký rozhľad v otázkach súčasnej filozoficko-teologickej ako aj etickej diskusie a sú schopní citlivo spracovať a verejne reagovať na kontroverzné etické a spoločenské otázky týkajúce sa kresťanskej viery, náboženstva a kultúry.

**Sociálna práca (PhD.).** Absolventi doktorandského študijného programu sociálna práca sú spôsobilí vykonávať vedecko-výskumnú činnosť a koncepčnú projektovú činnosť s orientáciou na riešenie makro i mikro sociálnych problémov v rámci rezortu Ministerstva práce, sociálnych vecí a rodiny SR, Ministerstva školstva, vedy, výskumu a športu SR, Ministerstva zdravotníctva SR, Ministerstva vnútra SR a Ministerstva spravodlivosti SR. Hlavné ťažisko uplatnenia absolventov je v oblasti vedy, výskumu, strategickej, koncepčnej, programovej a projektovej činnosti. Sú pripravení aj pre pôsobenie v oblasti vysokoškolského vzdelávania.

**informácie pre uchádzačov a uchádzačky so špecifickými potrebami**

**Ako na vysokú školu, ak mám špecifickú potrebu?**

Relevantné informácie môže uchádzač získať od kompetentných zamestnancov Pedagogickej fakulty UMB – prodekanky pre pedagogickú činnosť, koordinátorky pre prácu so študentmi so špecifickými potrebami a vedúcej študijného oddelenia.

**Postup pri výbere študijného programu**

(1) Zvážiť predpoklady pre vybraný študijný program z hľadiska:

* vedomostnej úrovne a predpokladov,
* technickej a osobnej pripravenosti a motivácie,
* nárokov na obsah, rozsah a formu štúdia,
* podmienok, ktoré vysoká škola ponúka,
* limitov vyplývajúcich zo zdravotného obmedzenia.

(2) V dostatočnom časovom predstihu získať kvalifikované informácie o náročnosti a podmienkach štúdia.

(3) Kontaktovať osobne kompetentného zamestnanca fakulty a konzultovať s ním svoje potreby a možnosti podpory. V aktuálnom prípade spolu s prihláškou o štúdium poslať aj žiadosť o alternatívnu formu prijímacej skúšky, ak sa uskutoční prijímacie konanie na zvolený študijný program.

**Študenti so špecifickými potrebami na Pedagogickej fakulte UMB – predpoklady**

Pre štúdium na vysokej škole je dobre pripravený a dostatočne vybavený taký uchádzač/ka študent/ka, ktorý disponuje:

* potrebným vedomostným potenciálom,
* študijnými návykmi,
* dispozíciami pre štúdium a študijný program,
* návykmi a schopnosťami využívať vlastný funkčný potenciál k maximálne možnej sebestačnosti pri štúdiu.

To znamená, že študent/ka s týmito predpokladmi bude vyžadovať špeciálnu podporu, osobnú asistenciu a pomoc okolia iba v  situáciách, kedy je pre neho konkrétna prekážka pri štúdiu neprekonateľná vlastnými silami.

**Koordinátorka pre študentov a  študentky so špecifickými potrebami**

doc. PaedDr. Vlasta Belková, PhD. (č. dv. C 114);  048/446 4755;

e-mail: [vlasta.belkova@umb.sk](mailto:vlasta.belkova@umb.sk)